b'\n_START_ARTICLE_\nKatovi\xc5\xa1ka ko\xc4\x8da\n_START_PARAGRAPH_\nKatovi\xc5\xa1ka ko\xc4\x8da (nem\xc5\xa1ko Kattowitzer H\xc3\xbctte) je avstrijska planinska postojanka v Visokih Turah. Ko\xc4\x8da, zgrajena leta 1929, prenovljena 1978, se nahaja na vi\xc5\xa1ini 2.320 m ob jugozahodnem vzno\xc5\xbeju gore Gro\xc3\x9fer Hafner, v skupini Ankogla. Odprta je od za\xc4\x8detka julija do konca septembra, upravlja pa jo katovi\xc5\xa1ka sekcija Nem\xc5\xa1kega planinskega dru\xc5\xa1tva (DAV) s sede\xc5\xbeem v Salzgitterju.\n_START_SECTION_\nDostopi\n_START_PARAGRAPH_\nKo\xc4\x8da je normalno dostopna s parkiri\xc5\xa1\xc4\x8da pri akumulacijskem jezeru K\xc3\xb6lnbrein (1902 m.n.v.), kot tudi z ni\xc5\xbeje le\xc5\xbee\xc4\x8dega izhodi\xc5\xa1\xc4\x8da pri turisti\xc4\x8dno-planinski postojanki Gm\xc3\xbcnder H\xc3\xbctte (1187 m) ob visokogorski cesti Malta Hochalmstra\xc3\x9fe, ob\xc4\x8dina Malta, Gm\xc3\xbcnd.\n_START_SECTION_\nTure\n_START_PARAGRAPH_\nKo\xc4\x8da se nahaja ob poti vzpona na Veliki Hafner (3.076 m, 2 - 2\xc2\xbdh), glavni vrh tega dela skupine Ankogel. Od ko\xc4\x8de se je mo\xc5\xbeno povzpeti tudi na Gro\xc3\x9fer oz. Maltauer Sonnblick (3.030 m) in na K\xc3\xb6lnbreinspitze (2.934 m).'